5. TRANSPORDIPOLIITIKA

1. 31993 R 3118: nõukogu määrus (EMÜ) nr 3118/93, 25. oktoober 1993, millega kehtestatakse tingimused, mille kohaselt mitteresidendist vedajad võivad osutada liikmesriigis riigisisese autoveo teenuseid (EÜT L 279, 12.11.1993, lk 1); viimati muudetud järgmise aktiga:

- 32002 R 0484: Euroopa Parlamendi ja nõukogu määrus (EÜ) nr 484/2002, 1.3.2002 (EÜT L 76, 19.3.2002, lk 1).

a) Erandina määruse (EMÜ) nr 3118/93 artiklist 1 ja kuni kolmanda ühinemisjärgse aasta lõpuni ei või Bulgaarias registrisse kantud vedajad osutada riigisisese autoveo teenuseid teistes liikmesriikides ning teistes liikmesriikides registrisse kantud vedajad ei või osutada veose riigisisese autoveo teenuseid Bulgaarias.

b) Enne kolmanda ühinemisjärgse aasta lõppu teatavad liikmesriigid komisjonile, kas nad pikendavad kõnealust tähtaega veel kuni kahe aasta võrra või kohaldavad nad määruse artiklit 1 edaspidi täies mahus. Kui sellist teatamist ei toimu, kohaldatakse määruse artiklit 1. Vaid need vedajad, kes on kantud registrisse sellistes liikmeriikides, kus kohaldatakse määruse artiklit 1, võivad osutada riigisisese autoveo teenuseid teistes liikmesriikides, kus samuti kohaldatakse artiklit 1.

c) Liikmesriigid, kus vastavalt punktile b kohaldatakse määruse artiklit 1, võivad viienda ühinemisjärgse aasta lõpuni kasutada allpool kirjeldatud menetlust.

Kui eelmises lõigus osutatud liikmesriigi siseturul või selle osades on kabotaaži tõttu tekkinud või süvenenud tõsised häired — näiteks pakkumine ületab nõudlust suurel määral või on ohus finantsstabiilsus või paljude veoettevõtjate olemasolu —, teatab nimetatud liikmesriik sellest komisjonile ja teistele liikmesriikidele ning esitab neile kõik asjakohased andmed. Selle informatsiooni põhjal võib liikmesriik paluda komisjonil täielikult või osaliselt peatada määruse artikli 1 kohaldamine, et taastada normaalne olukord.

Asjaomase liikmesriigi esitatud andmete põhjal kontrollib komisjon olukorda ning otsustab ühe kuu jooksul pärast vastava palve saamist, kas on vaja võtta kaitsemeetmeid. Kohaldatakse määruse artikli 7 lõike 3 teises, kolmandas ja neljandas lõigus ning lõigetes 4, 5 ja 6 sätestatud korda.

Eespool esimeses lõigus osutatud liikmesriik võib edasilükkamatutel ja erakorralistel asjaoludel peatada määruse artikli 1 kohaldamise, teatades sellest tagantjärele komisjonile ning esitades põhjendused.

d) Kuni vastavalt punktidele a ja b määruse artiklit 1 ei kohaldata, võivad liikmesriigid reguleerida juurdepääsu riigisisese autoveo teenustele kabotaažilubade järkjärgulise vahetamise kahepoolsete kokkulepete alusel. On võimalik ka täielik liberaliseerimine.

e) Punktide a—c kohaldamise mõjul ei tohi juurdepääs riigisisese autoveo teenustele olla rohkem piiratud kui ühinemislepingule allakirjutamise kuupäeval.

2. 31996 L 0026: nõukogu direktiiv 96/26/EÜ, 29. aprill 1996, siseriiklike ja rahvusvaheliste vedude maanteeveo-ettevõtja ja reisijate autoveo-ettevõtja tegevusalale lubamise, nende diplomite, tunnistuste ja muude kvalifikatsiooni tõendavate dokumentide vastastikuse tunnustamise ning kõnealuste ettevõtjate asutamisvabaduse õiguse soodustamise kohta (EÜT L 124, 23.5.1996, lk 1); viimati muudetud järgmise aktiga:

- 32004 L 0066: nõukogu direktiiv 2004/66/EÜ, 26.4.2004 (ELT L 168, 1.5.2004, lk 35).

Kuni 31. detsembrini 2010 ei kohaldata Bulgaarias direktiivi 96/26/EÜ artikli 3 lõike 3 punkti c veoettevõtjate suhtes, kes tegelevad üksnes veose ja reisijate riigisisese autoveoga.

Nende ettevõtjate vaba kapital ja reservid peavad järk-järgult jõudma nimetatud artikliga kehtestatud alammäärani vastavalt järgmisele ajakavale:

- 1. jaanuariks 2007 peavad ettevõtja kapital ja reservid olema vähemalt 5850 EUR esimese ning vähemalt 3250 EUR iga järgmise sõiduki kohta;

- 1. jaanuariks 2008 peavad ettevõtja kapital ja reservid olema vähemalt 6750 EUR esimese ning vähemalt 3750 EUR iga järgmise sõiduki kohta;

- 1. jaanuariks 2009 peavad ettevõtja kapital ja reservid olema vähemalt 7650 EUR esimese ning vähemalt 4250 EUR iga järgmise sõiduki kohta;

- 1. jaanuariks 2010 peavad ettevõtja kapital ja reservid olema vähemalt 8550 EUR esimese ning vähemalt 4750 EUR iga järgmise sõiduki kohta.

3. 31996 L 0053: nõukogu direktiiv 96/53/EÜ, 25. juuli 1996, millega kehtestatakse teatavatele ühenduses liikuvatele maanteesõidukitele siseriiklikus ja rahvusvahelises liikluses lubatud maksimaalmõõtmed ning rahvusvahelises liikluses lubatud täismass (EÜT L 235, 17.9.1996, lk 59); viimati muudetud järgmise aktiga:

- 32002 L 0007: Euroopa Parlamendi ja nõukogu direktiiv 2002/7/EÜ, 18.2.2002 (EÜT L 67, 9.3.2002, lk 47).

Erandina direktiivi 96/53/EÜ artikli 3 lõikest 1 võivad sõidukid, mis vastavad nimetatud direktiivi I lisas sätestatud gruppide 3.2.1, 3.4.1, 3.4.2 ja 3.5.1 piirväärtustele, kasutada kuni 31. detsembrini 2013 ainult Bulgaaria teedevõrgu parandamata osi, kui need sõidukid vastavad teljemassi kohta kehtivatele Bulgaaria piirnormidele.

Alates ühinemiskuupäevast ei tohi direktiivi 96/53/EÜ nõuetele vastavatel sõidukitel piirata peamiste transiiditrasside kasutamist, mis on ette nähtud Euroopa Parlamendi ja nõukogu 23. juuli 1996. aasta otsuse nr 1692/96/EÜ (üleeuroopalise transpordivõrgu arendamist käsitlevate ühenduse suuniste kohta) [7] I lisas.

Bulgaaria peab kinni oma peamise transiitvõrgu parandamise ajakavast, mis on esitatud allpool olevates tabelites. Kõik infrastruktuuriinvesteeringud, mille puhul kasutatakse vahendeid ühenduse eelarvest, peavad tagama, et liiklussõlmed ehitataks või parandataks selliselt, et nende kandevõime oleks 11,5 tonni telje kohta.

Vastavalt parandamise lõpuleviimisele avatakse järk-järgult Bulgaaria teedevõrk, kaasa arvatud otsuse nr 1692/96/EÜ I lisas ettenähtud võrk, rahvusvahelises liikluses osalevatele sõidukitele, mis vastavad direktiivi piirnormidele. Kui see on tehniliselt võimalik, lubatakse kogu üleminekuperioodi jooksul kasutada peale- ja mahalaadimiseks teisejärgulise teedevõrgu parandamata osi.

Alates ühinemiskuupäevast ei võeta rahvusvahelises liikluses osalevatelt õhkvedrustusega sõidukitelt, mis vastavad direktiivi 96/53/EÜ piirnormidele, ajutist lisamaksu kogu Bulgaaria teedevõrgu kasutamise eest.

Rahvusvahelises liikluses osalevatelt õhkvedrustuseta sõidukitelt, mis vastavad direktiivi piirnormidele, võetakse teedevõrgu parandamata osade kasutamise eest ajutist lisamaksu mittediskrimineerival alusel. Maksukorraldus peab olema läbipaistev ning maksude tasumine ei tohi kasutaja jaoks kaasa tuua põhjendamatut halduskoormat ega viivitust ning maksude tasumine ei tohi põhjustada teljekoormuse piirmäärade süstemaatilist kontrollimist piiril. Teljekoormuse piirmäärade järgimine tuleb tagada mittediskrimineerivalt kogu territooriumil ja piirmäärasid tuleb kohaldada ka Bulgaarias registreeritud sõidukite suhtes.

Teede parandamise programm (km)

Tabel 1

Nr | TEE | LÕIK | PIKKUS/KM | AVA— TAKSE LIIKLU— SEKS | MEEDE |

1 | 2 | 3 | 4 | 5 | 6 |

1 | I-5/E-85/ | GABROVO - SHIPKA | 18 | 2014 | UUE TEE EHITAMINE |

2 | I-5/E-85/ | KARDJALI - PODKOVA (MAKAZA) | 18 | 2008 | UUE TEE EHITAMINE |

| | VAHESUMMA | 36 | | |

3 | I-6 | SOFIA - PIRDOP | 56 | 2009 | TAASTUSREMONT |

4 | I-7 | SILISTRA - SHUMEN | 88 | 2011 | TAASTUSREMONT |

5 | I-7 | PRESLAV - E-773 | 48 | 2010 | REKONSTRUEERIMINE |

| | VAHESUMMA | 136 | | |

6 | I-9/E-87/ | RUMEENIA PIIR - BALCHIK | 60 | 2009 | TAASTUSREMONT |

7 | II-12 | VIDIN - SERBIA JA MONTENEGRO PIIR | 26 | 2008 | REKONSTRUEERIMINE |

8 | II-14 | VIDIN - KULA - SERBIA JA MONTENEGRO PIIR | 42 | 2009 | REKONSTRUEERIMINE |

9 | II-18 | SOFIA RINGTEE - PÕHJAPOOLNE LÕIK | 24 | 2014 | UUE TEE EHITAMINE |

10 | II-19 | SIMITLI - GOTSE DELCHEV - KREEKA PIIR | 91 | 2008 | TAASTUSREMONT |

11 | II-29 | DOBRICH - VARNA | 21 | 2010 | TAASTUSREMONT |

12 | II-35 | LOVECH - KARNARE | 28 | 2011 | REKONSTRUEERIMINE |

13 | II-53 | SLIVEN - YAMBOL | 25 | 2010 | TAASTUSREMONT |

14 | II-55 | GURKOVO - NOVA ZAGORA | 26 | 2010 | TAASTUSREMONT |

15 | II-55 | NOVA ZAGORA - SVILENGRAD | 81 | 2012 | TAASTUSREMONT |

| | VAHESUMMA | 107 | | |

16 | II-57 | STARA ZAGORA - RADNEVO | 42 | 2010 | TAASTUSREMONT |

17 | II-62 | KYUSTENDIL - DUPNITSA | 26 | 2011 | REKONSTRUEERIMINE |

18 | II-63 | PERNIK - SERBIA JA MONTENEGRO PIIR | 20 | 2010 | REKONSTRUEERIMINE |

19 | II-73 | SHUMEN - KARNOBAT | 44 | 2012 | REKONSTRUEERIMINE |

20 | II-73 | SHUMEN - KARNOBAT | 19 | 2011 | REKONSTRUEERIMINE |

| | VAHESUMMA | 63 | | |

21 | II-78 | RADNEVO - TOPOLOVGRAD | 40 | 2013 | TAASTUSREMONT |

22 | II-86 | ASENOVGRAD - SMOLYAN | 72 | 2014 | REKONSTRUEERIMINE |

23 | II-98 | BURGAS - MALKO TARNOVO | 64 | 2014 | REKONSTRUEERIMINE |

24 | III-197 | GOTSE DELCHEV - SMOLYAN | 87 | 2013 | REKONSTRUEERIMINE |

25 | III-198 | GOTSE DELCHEV - ENDISE JUGOSLAAVIA MAKEDOONIA VABARIIGI PIIR | 95 | 2013 | REKONSTRUEERIMINE |

26 | III-534 | ELENA - NOVA ZAGORA | 52 | 2012 | REKONSTRUEERIMINE |

27 | III-534 | NOVA ZAGORA - SIMEONOVGRAD | 53 | 2014 | REKONSTRUEERIMINE |

| | VAHESUMMA | 105 | | |

28 | III-601 | KYUSTENDIL - ENDISE JUGOSLAAVIA MAKEDOONIA VABARIIGI PIIR | 27 | 2011 | UUE TEE EHITAMINE |

29 | III-622 | KYUSTENDIL - ENDISE JUGOSLAAVIA MAKEDOONIA VABARIIGI PIIR | 31 | 2013 | UUE TEE EHITAMINE |

30 | III-865 | SMOLYAN - MADAN | 15 | 2011 | REKONSTRUEERIMINE |

31 | III-867 | SMOLYAN - KARDJALI | 69 | 2014 | REKONSTRUEERIMINE |

32 | III-868 | SMOLYANI ÜMBERSÕIT | 40 | 2012 | UUE TEE EHITAMINE |

33 | IV-410068 | SIMITLI - ENDISE JUGOSLAAVIA MAKEDOONIA VABARIIGI PIIR | 28 | 2009 | UUE TEE EHITAMINE |

34 | | PLOVDIVI ÜMBERSÕIT | 4 | 2014 | UUE TEE EHITAMINE |

| A1 | "TRAKIA" KIIRTEE - STARA ZAGORA - KARNOBAT | | | |

35 | | LOT 2 | 33 | 2010 | UUE TEE EHITAMINE |

36 | | LOT 3 | 37 | 2011 | UUE TEE EHITAMINE |

37 | | LOT 4 | 48 | 2014 | UUE TEE EHITAMINE |

| | VAHESUMMA | 118 | | |

| | KOKKU | 1598 | | |

Tabel 2

| 2008 | 2009 | 2010 | 2011 | 2012 | 2013 | 2014 | |

MEEDE | | | | | | | | |

TAASTUSREMONT | 91 | 116 | 114 | 88 | 81 | 40 | 0 | |

REKONSTRUEERIMINE | 26 | 42 | 68 | 88 | 96 | 182 | 258 | |

UUE TEE EHITAMINE | 18 | 28 | 33 | 64 | 40 | 31 | 94 | |

| 135 | 186 | 215 | 240 | 217 | 253 | 352 | 1598 km |

[7] EÜT L 228, 9.9.1996, lk 1. Otsust on viimati muudetud otsusega nr 884/2004/EÜ (ELT L 167, 30.4.2004, lk 1).

--------------------------------------------------